Official Journal L 154 , 30/04/2004 P. 0096 - 0099



Id-Deċiżjoni tal-Kummissjoni tad-29 ta' April 2004 li tadotta miżura transitorja favur ċerti stabbilimenti fis-settur tal-laħam f'Malta (notifika taħt document C (2004) 1707) (Test b'rilevanza għaż-ŻEE) (2004/439/KE) IL-KUMMISSJONI TAL-KOMUNITAJIET EWROPEJ, Meħud kont tat-Trattat li stabilixxa l-Komunità Ewropea, Meħud kont tat-Trattat ta' Adeżjoni tar-Repubblika Ċeka, ta'l-Estonja, ta' Ċipru, tal-Latvja, tal-Litwanja, ta' l-Ungerija, ta' Malta, tal-Polonja, tas-Slovenja u tas-Slovakkja, u b'mod partikolari ta'l-artikolu 2(3) tiegħu, Meħud kont ta'l-Att ta' Adeżjoni tar-Repubblika Ċeka, ta'l-Estonja, ta' Ċipru, tal-Latvja, tal-Litwanja, ta' l-Ungerija, ta' Malta, tal-Polonja, tas-Slovenja u tas-Slovakkja, u b'mod partikolari ta'l-artikolu 42 tiegħu, Billi: (1) Seba' stabbilimenti tal-laħam f'Malta li għandhom kapaċità għolja isibu diffikultajiet biex jikkonformaw rwieħom fl-1 ta' Mejju 2004 mal-ħtiġiet strutturali rilevanti stabbiliti fl-Anness I għad-Direttiva tal-Kunsill 64/433/KEE tas-26 ta' Ġunju 1964 dwar kondizzjonijiet anitarji għall-produzzjoni u tqegħid fis-suq ta' laħam frisk [1]; fl-annessi A u B għad-Direttiva tal-Kunsill 77/99/KEE tal-21 ta' Diċembru 1976 dwar problemi ta' sanità li jolqtu l-produzzjoni u t-tqegħid fis-suq ta' prodotti tal-laħam u ċerti prodotti oħra ta' oriġni mill-annimali [2]; u fl-anness I għad-Direttiva tal-Kunsill 94/65/KE ta'l-14 ta' Diċembru 1994 li stabbilixxa l-ħtiġiet għall-produzzjoni u t-tqegħid fis-suq ta'laħam ikkappuljat u preparati mill-laħam [3]. (2) Għalhekk dawk is-seba' stabbilimenti għndhom bżonn ta' żmien biex jgħollu l-livell ta'l-ipproċessar tagħhom biex jistgħu jikkonformaw għal kollox mal-ħtiġiet strutturali rilevanti stabbiliti fid-Direttivi 64/433/KEE, 77/99/KEE u 94/65/KE. (3) Dawn is-seba' stabbilimenti, li bħalissa qegħdin fi stadju avvanzat ta'aġġornament, taw garanziji li ta' min joqgħod fuqhom, illi għandhom il-mezzi neċessarji biex jistgħu jikkoreġu n-nuqqasijiet tagħhom fi żmien raġonevoli u rċevew, mingħand id-Divisjoni li tirregola l-qasam alimentary u veterinarju fil-Ministeru ta'l-Affarijiet Rurali u l-Ambjent ta' Malta, il-parir favorevoli, dwar it-twettiq tal-proċess ta' aġġornament. (4) Għal dak li jirrigwarda Malta, hija disponibbli l-informazzjoni dettaljata dwar in-nuqqasijiet ta' kull stabbiliment. (5) Sabiex tiġi faċilitata t-transizzjoni mill-pożizzjoni attwali f'Malta għal dik lit kun l-effett ta'l-applikazzjoni tal-leġislazzjoni komunitarja fil-qasam veterinarju, ikun xieraq li,fuq talba ta'Malta, jingħata żmien trabsitorju lil dawk is-seba' stabbilimenti bħala miżura transitorja eċċezzjonali. (6) Minħabba n-natura eċċezzjonali ta' din id-deroga ta' transizzjoni, li ma kinitx prevista fin-negozjati tat-tkabbir, ma għandhomx jintlaqgħu talbiet oħra ta'Malta għal miżuri ta' transizzjoni dwar ħtiġiet strutturali fi stabbilimenti li jipproduċu prodotti minn annimali, wara li tiġi adottata din id-deċisjoni. (7) Meta jitqies l-istadju avvanzat ta'l-aġġornament u n-natura eċċezzjonali tal-miżura transitorja, il-perijodu transitorju għandu jasal biss sal-31 ta' Diċembru 2004 u ma għandux jiġi mtawwal wara dik id-data. (8) Huwa f'waqtu li l-istabbilimenti fi transizzjoni skond din id-Deċisjoni, jkunu suġġetti għall-istess regoli li huma applikabbli għall-prodotti ta' stabbilimenti li ngħatalhom perijodu ta' transizzjoni għal ħtiġiet strutturali bil-proċedura prevista fl-Annessi rilevanti ta'l-Att ta' Adeżjoni. (9) Il-miżuri maħsuba f'din id-Deċisjoni jaqblu ma'l-opinjoni tal-Kumitat Permanenti dwar il-Katina Alimentari u s-Saħħa ta'l-Annimali. ADOTTAT DIN ID-DEĊISJONI: Artikolu 1 1. 1.Il-ħtiġiet strutturali stabbiliti fl-Anness I tad-Direttiva 64/433/KEE, fl-Annessi A u B tad-Direttiva 77/99/KEE u fl-Anness I tad-Direttiva 94/65/KE, ma għandhomx japplikaw għall-istabbilimenti f Malta elenkati fil-lista annessa ma din id-Deċisjoni, taħt il-kondizzjonijiet indikati fil-paragrafu 2, sad-data indikata għal kull stabbiliment. 2. Dawn ir-regoli għandhom japplikaw għal prodotti ta' l-istabbilimenti li għalihom saret referenza fil-paragrafu1: - sakemm l-istabbilimenti elenkati fl-Anness ta' din id-Deċisjoni igawdu mid-dispożizzjonijiet tal-paragrafu 1, prodotti ta' dawn l-istabbilimenti jistgħu jitqegħdu biss fis-suq domestiku jew jintużaw għall-ipproċessar ulterjuri fl-istess stabbiliment, tkun xi tkun id-data tat-tqegħid fis-suq. Din ir-regola tapplika wkoll għal prodotti ta' stabbiliment tal-laħam integrati, meta parti mill-istabbiliment tkun suġġetta għad-dispożizzjonijiet tal-paragrafu 1, - ikollhom fuqhom timbru sanitarju speċjali. Artikolu 2 Din id-deċisjoni tapplika skond Trattat ta' Adeżjoni tar-Repubblika Ċeka, ta'l-Estonja, ta' Ċipru, tal-Latvja, tal-Litwanja, ta' l-Ungerija, ta' Malta, tal-Polonja, tas-Slovenja u tas-Slovakkja, u mid-data tad-dħul fis-seħħ tiegħu. Artikolu 3 Din id-Deċisjoni qed tintbagħat lill-Istati Membri. Magħmula fi Brussel, fid-29 ta' April 2004. Għall-Kummissjoni David Byrne Membru tal-Kummissjoni [1] ĠU L 121,tad-29.7.1964, p.2012/64; id-Direttiva kif l-aħħar bl-Att dwar il-kondizzjonijiet ta’l-Adeżjoni (ĠU L 236,tat-23.9.2004,p.381). [2] ĠU L 26, tal-31.1.1977, p.85; id-Direttiva kif l-aħħar emendate mill-Att dwar il-kondizzjonijiet ta’l-Adeżjoni (ĠU C 236,tat-23.9.2004, p.381). [3] ĠU L 368, tal-31.12.1994,p.10; id-Direttiva kif emendate bir-Regolament (KE) No.806/2003 (ĠU C 122, tas-16.5.2003,p.2) -------------------------------------------------- ANNEX Stabbilimenti tal-laħam fi transizzjoni Nru | Numru ta' approvazzjoni veterinarja | Isem u indirizz ta' l-istabbiliment | Settur: laħam | Data ta' konformità | Attività ta' l-istabbilimenti | Laħam frisk, qatla, u tqattigħ | Prodotti tal-laħam | Laħam ikkapuljat, preparati tal-laħam | tal-31.12.2004 | 1. | MP003 | Chef Choice, Triq il-Latmija, Zabbar | x | x | x | tal-31.12.2004 | 2. | MP004 | Prime Ltd, Mgieret Road, Marsa | x | x | x | tal-31.12.2004 | 3. | MP005 | Dewfresh Products, Pastoral House, Prince Albert Street, Albertown, Marsa | x | x | x | tal-31.12.2004 | 4. | MP006 | Jolly Ltd, A52, Industrial Estate, Marsa | x | x | x | tal-31.12.2004 | 5. | MP007 | E & M Meats, Cospicua RoadZejtun | x | x | x | tal-31.12.2004 | 6. | MP008 | Mosta Bacon, 115, Hope Street, Mosta | x | x | x | tal-31.12.2004 | 7. | MP010 | Tenderfresh, A25A, G. Garibaldi Street,Marsa | x | x | x | --------------------------------------------------